આ બનાવની જાણ થતા જ સીટી એ ડીવીજન પોલીસનો કાફલો ઘટના સ્થળે દોડી ગયો હતો. જ્યાં જીવન મરણ વચ્ચેની લડાઈ લડતા અને લોહીના ખાબોચિયામાં પડેલા રફીકને પોલીસે હોસ્પિટલ ખસેડ્યો હતો. જો કે હોસ્ટ્પિટલમાં ટૂંકી સારવાર દરમિયાન યુવાને દમ તોડી દેતા આ બનાવ હત્યામાં પલટાયો હતો. પોલીસે બંને શખ્સો સામે હત્યા સબંધિત ગુનો નોંધી બંને શખ્સોની ભાળ મેળવવા સહિતની આગળની કાર્યવાહી હાથ ધરી છે. મૃતકના ભાઇ યુસુબ માડકીયાએ નઝીર ઉર્ફે ગંઢા બાપુ અને અઝરૂ મણીયાર સામે આઇપીસી કલમ 302 મુજબ ફરિયાદ નોંધાવી હતી. જેમાં આરોપી નઝીર પાસેથી તેઓના ભાઇ 18 હજાર રૂપિયા માંગતા હતાં આ રકમની અવાર-નવાર માંગણી કરવા છતાં આરોપીએ આપી ન હતી. આ બાબતના મનદુ:ખને લઇને બન્ને શખ્સોએ હુમલો કરી હત્યા નિપજાવી હોવાનો આરોપ લગાવાયો છે.